# אליס מיי קרי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אליס מיי קרי (1879–1957) (Alice May Carey), הידועה בכינוי מיס קרי, יזמה והקימה את "מקדש שלוש הדתות" בהר אורה שבקצה הדרום-מערבי של ירושלים.

## [עריכה] תולדות חייה

אליס קרי נולדה ב-24 בנובמבר 1879 בסנט פיטר פורט שבאי גרנסי (Guernsey), במרכז איי התעלה. היא הגיעה לארץ ישראל בשנת 1922 כמתנדבת בתיכון של הכנסייה האנגליקנית בירושלים ובטליתא קומי. לאחר כשנה עברה לעין כרם, ושם התגוררה כעשר שנים. הכפר היה ידוע במנזריו, כנסיותיו הרבות, ופעילותו המיסיונרית בקרב יושבי הארץ, כמו גם ביחסי השכנות ששררו בין תושביו. בסוף שנת 1933 יזמה אליס קרי הקמת מתחם תפילה, מקדש, לשלוש הדתות המונותיאיסטיות - הנצרות, היהדות והאיסלם. יתכן כי הרעיון נולד במוחה לאחר פרעות תרפ"ט. היא קנתה חלקת אדמה של כ-50 דונם בפסגת ראס א-ראב ("הר האדון"), היום הר-אורה. מיס קרי כינתה את המקום "הר הביקור" (Visitation). החל משנת 1937 החלו להיבנות על ההר אכסניה והמקדש. ב-20 בנובמבר 1939 נחנך המקדש, בנוכחות פקידי ממשל בריטיים, נכבדים ערבים מעין כרם, ומספר יהודים, בהם זאב וילנאי. עקב קשיי נזילות, ויתרה מיס קרי על השליטה במקום לזכות המיסיון האנגליקני, בתנאי שיותר לה לגור בבקתת הגנן. בזמן מלחמת העולם השנייה שימש האתר כאכסניה זמנית לאזרחים פליטי הקרבות. עם פרוץ מלחמת השחרור נכבש הר אורה בידי צה"ל בליל ה-18 ביולי 1948, ולאחר זמן מה הפך המתחם לבסיס צבאי, שבמרכזו המקדש.

## [עריכה] המקדש

המקדש הוא מבנה ריבועי בנוי אבן, צלעו כ-8 מ', גובהו כ-10 מ'. בצדדיו ישנן קשתות חיצוניות, ובראשו כיפה עגולה. אין בתוך המבנה דבר פרט לגומחות תפילה בפינות, וחלונות מקושתים. בשנת 1956 נחתם שטר מכר להעברת השטח מן המיסיון האנגליקני לצה"ל. המבנה מוכרז כמבנה לשימור, והמקדש עצמו שופץ בסוף שנות התשעים תחת פיקוח המועצה לשימור אתרים. האכסניה משמשת כיום כמבנה המרכזי של מוסד "מסילה" לנערות בסיכון.

## [עריכה] אחרית דבר

בשנת 1945, לאחר מחלות חוזרות ונישנות, ולאחר שאנשי כנסייה הטילו ספק בכושר השיפוט שלה, חזרה מיס קרי לביתה בגרנסי, ומאז אושפזה במוסדות פסיכיאטרים לסירוגין, עד מותה בשנת 1957.

## [עריכה] לקריאה נוספת

- נחם אילן, מיס קרי והר האלוהים, לתולדותיה של שליחה מיסיונרית בירושלים, בתוך קתדרה 115, הוצאת יד בן צבי, תשס"ה.
- משה עמירב, עין כרם - מסע לכפר האלוהים, הוצאת אריאל, תשמ"ח.

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A1_%D7%9E%D7%99%D7%99_%D7%A7%D7%A8%D7%99.html

קטגוריות: מבני דת | חכמי דת נוצרים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש